

ที่ มท ๐๘19.3/ว กรมส่งเสริมการปกครองท้องถิ่น

 ถนนนครราชสีมา เขตดุสิต กทม. ๑๐๓๐๐

 มิถุนายน 2566

เรื่อง ขอความร่วมมือดำเนินการรณรงค์กำจัดแหล่งเพาะพันธุ์ยุงลาย

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.3/ว 5378

 ลงวันที่ 19 มิถุนายน 2566 จำนวน 1 ชุด

 ด้วยกระทรวงมหาดไทยได้รับแจ้งจากกระทรวงสาธารณสุขว่า สถานการณ์โรคติดต่อนำโดยยุงลาย
ในปี 2566 พบผู้ป่วยเป็นจำนวนมาก โดยข้อมูลจากการรายงานการเฝ้าระวังโรคทางระบาดวิทยา (506) กองระบาดวิทยา
ณ วันที่ 24 พฤษภาคม 2566 มีรายงานผู้ป่วยโรคไข้เลือดออก จำนวน 16,650 ราย เสียชีวิต จำนวน 14 ราย และมีแนวโน้มที่จะเกิดการแพร่ระบาดอย่างต่อเนื่อง จึงขอความร่วมมือกระทรวงมหาดไทยดำเนินการรณรงค์กำจัดแหล่งเพาะพันธุ์ยุงลายในสถานที่รับผิดชอบ และเพื่อเป็นการป้องกันการแพร่ระบาดของโรคติดต่อ
นำโดยยุงลาย จึงขอให้ดำเนินการรณรงค์กำจัดแหล่งเพาะพันธุ์ยุงลายในสถานที่รับผิดชอบ โดยเฉพาะในช่วงสัปดาห์รณรงค์ไข้เลือดออก 12 – 23 มิถุนายน 2566 และดำเนินการต่อเนื่องอย่างเข้มข้นตลอดทั้งปี

ในการนี้ กรมส่งเสริมการปกครองท้องถิ่น ขอความร่วมมือจังหวัดแจ้งองค์กรปกครองส่วนท้องถิ่นในพื้นที่ดำเนินการรณรงค์กำจัดแหล่งเพาะพันธุ์ยุงลายในสถานที่รับผิดชอบ โดยเฉพาะในช่วงสัปดาห์รณรงค์ไข้เลือดออก
12 – 23 มิถุนายน 2566 และดำเนินการต่อเนื่องอย่างเข้มข้นตลอดทั้งปี พร้อมทั้งรายงานผลการดำเนินงาน
ในรูปแบบ one page ส่งให้กระทรวงสาธารณสุข และขอให้จังหวัดรวบรวมสำเนารายงานผลการดำเนินงาน
แจ้งให้กรมส่งเสริมการปกครองท้องถิ่นทราบ หากมีข้อสงสัยสามารถสอบถามรายละเอียดเพิ่มเติมได้ที่
นางสาวพชร วงษ์ประเสริฐ โทรศัพท์หมายเลข 0 2590 3104 ทั้งนี้ สามารถดาวน์โหลดสิ่งที่ส่งมาด้วย
ได้ที่เว็บไซต์ [https://bit.ly/42SmWF1 หรือ](https://bit.ly/42SmWF1%20%E0%B8%AB%E0%B8%A3%E0%B8%B7%E0%B8%AD) QR Code ท้ายหนังสือฉบับนี้

 จึงเรียนมาเพื่อโปรดพิจารณา

ขอแสดงความนับถือ

(นายประยูร รัตนเสนีย์)

 อธิบดีกรมส่งเสริมการปกครองท้องถิ่น

กองสาธารณสุขท้องถิ่น

กลุ่มงานป้องกันโรค

โทร. ๐-๒๒๔๑-๙๐๐๐ ต่อ 5407

ไปรษณีย์อิเล็กทรอนิกส์ saraban@dla.go.th

ผู้ประสานงาน นางสาวรัตนาภรณ์ สองแก้ว

 นายวิวัฒน์ กิตติยะอำพล

ร.อสถ. ..........................................

ผอ.กสธ. ........................................

หน.กง.ปร. ....................................

จนท. .............................................